01976R3237 — DA — 01.01.1982 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

RÅDETS FORORDNING (EØF) Nr. 3237/76

af 21. december 1976

om anteciperet anvendelse af de tekniske bilag og af TIR carnet-formularen til toldkonventionen om international godstransport på grundlag af TIR-carneter (TIR-konventionen) af 14. november 1975, Genève







Artikel 1

1. Fra 1. januar 1977 finder bilag 1, 2, 3, 4, 5 og 7 til TIR-konventionen 1975 anvendelse i Fællesskabet.

De forklarende bemærkninger i bilag 6 til nævnte konvention, der vedrører de i første afsnit opregnede bilag, gælder fra samme dato.

2. Fra 1. januar 1977 har den TIR carnet-formular, der findes i bilag 1 til TIR-konventionen 1975, samme juridiske gyldighed og samme virkninger i Fællesskabet som TIR-carnetet til konventionen af 1959.

3. Bilag 1, 2, 3, 4, 5 og 7 til TIR-konventionen 1975 og de forklarende bemærkninger i bilag 6, der vedrører disse bilag, er gengivet som bilag til denne forordning.

Artikel 2

Kommissionen underretter eksekutivsekretæren for Den økonomiske kommission for Europa om de i artikel 1 vedtagne bestemmelser.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG 1

TIR-CARNET-FORMULAR

TIR-carnetet trykkes på fransk med undtagelse af omslagets side 1, der også trykkes på engelsk. »Reglerne for anvendelse af TIR-carnetet«, trykkes på engelsk på omslagets side 3.

►M1 ◄









BILAG 2

BESTEMMELSER OM DEN TEKNISKE INDRETNING AF KØRETØJER, DER SKAL KUNNE GODKENDES TIL INTERNATIONAL TRANSPORT AF GODS UNDER TOLDSEGL

Artikel 1

Principper

Til international godstransport under toldsegl skal kun kunne godkendes sådanne køretøjer, hvis lastrum er bygget og indrettet således:

a) at intet gods kan fjernes fra eller anbringes i den forseglede del af køretøjet, uden at der efterlades synlige spor af indbrud, eller uden at toldseglet brydes,

b) at toldsegl kan anbringes på en enkel og effektiv måde,

c) at de ikke indeholder skjulte rum, hvori gods kan forstikkes,

d) at alle rum, hvori gods kan opbevares, er let tilgængelige ved toldeftersyn.

Artikel 2

Lastrummets konstruktion

1. For at opfylde kravene i artikel 1 i nærværende bestemmelser:

a) skal lastrummets forskellige dele (sider, gulv, døre, loft, stolper, rammer, tværstykker osv.) være samlet enten med anordninger, der ikke kan fjernes eller ombyttes udefra, uden at der efterlades synlige spor af indbrud, eller på en sådan måde, at konstruktionen ikke kan ændres, uden at der efterlades synlige spor. Hvis siderne, gulvet, dørene eller loftet består af forskellige dele, skal disse opfylde de samme krav og være tilstrækkeligt solide;

b) skal døre og alle andre lukkeindretninger (heri indbefattet stophaner, mandehulsdæksler, flanger osv.) være udstyret med en anordning, hvorpå toldsegl kan anbringes. Denne anordning skal være af en sådan art, at den ikke kan fjernes eller ombyttes udefra, uden at dette efterlader synlige spor; dørene eller fastgørelsesmidlerne skal heller ikke kunne åbnes, uden at toldseglet brydes. Sidstnævnte skal være beskyttet på forsvarlig vis. Lofter, der kan åbnes, er tilladte;

c) skal ventilationsåbninger og afløb være forsynet med en anordning, der forhindrer adgang til lastrummets indre. Denne anordning skal være af en sådan art, at den ikke kan fjernes eller ombyttes udefra, uden at dette efterlader synlige spor.

2. Uanset reglerne i nærværende bestemmelsers artikel 1 c) skal de forskellige dele af lastrummet, der af praktiske grunde indeholder hulrum (f.eks. mellem adskillelserne i en dobbeltvæg) være tilladt. For at disse rum ikke kan anvendes til at forstikke gods:

i) skal beklædningen på indersiden af lastrummet, hvor den dækker den fulde højde fra gulv til loft, eller i andre tilfælde, hvor rummet mellem den og den ydre vægt er fuldstændig lukket, være fastgjort således, at den ikke kan fjernes eller udskiftes, uden at der efterlades synlige spor og

ii) skal, hvor beklædningen ikke dækker den fulde højde, og rummene mellem beklædningen og ydervæggen ikke er helt lukkede, samt i alle andre tilfælde, hvor der ved konstruktionen af lastrummet fremkommer hulrum, antallet af sådanne hulrum begrænses til et minimum, og disse skal være let tilgængelige for toldeftersyn.

3. Vinduer er tilladt, hvis de er af tilstrækkelig solidt materiale og ikke kan fjernes eller ombyttes udefra, uden at der efterlades synlige spor. Glas skal dog være tilladt, men i så fald skal vinduet være forsynet med et metalgitter, der ikke kan fjernes udefra; gitterets huller må ikke være større end 10 mm.

4. Åbninger i gulvet, der tjener tekniske formål som f.eks. smøring, vedligeholdelse eller påfyldning af sandbeholderen, er kun tilladt, hvis de er forsynet med dæksler, der kan fastgøres på en sådan måde, at der ikke er adgang til lastrummet udefra.

Artikel 3

Køretøjer, der er dækket med presenning

1. Reglerne i nærværende bestemmelsers artikler 1 og 2 skal, hvor det er muligt, også gælde for køretøjer, derer dækket med presenning. Sådanne køretøjer skal desuden opfylde betingelserne i denne artikel.

2. Presenningen skal enten være af stærk sejldug eller af plastbelagt eller gummibelagt tekstilstof, som skal være tilstrækkelig stærkt og ikke-strækbart. Den skal være i god stand og udført på en sådan måde, at det, når lukkeindretningen er påsat, er umuligt at få adgang til lastrummet, uden at der efterlades synlige spor.

3. Hvis presenningen består af flere baner, skal disses kanter være foldet ind i hinanden og være sammensyet med to sømme med et mellemrum på mindst 15 mm. Sømme skal være udført som vist i skitse nr. 1 til nærværende bestemmelser; dog skal det, hvor det ved visse dele af presenningen (f.eks. klapper og forstærkede hjørner) er umuligt at samle banerne på denne måde, være tilstrækkeligt at folde kanten af den øverste bane og sy sømmene som vist på skitse 2 eller 2 a) til nærværende bestemmelser. En af sømmene må kun være synlig fra indersiden, og farven på den tråd, der er brugt til denne søm, skal være af en helt anden farve end presenningens og farven på den tråd, der er brugt til den anden søm. Alle sømme skal være syet på maskine.

4. Hvis presenningen er af plastbelagt tekstilstof og består af flere baner, kan banerne også være svejset sammen som vist i skitse 3 til nærværende bestemmelser. Banernes kanter skal overlappe hinanden med mindst 15 mm. Banerne skal være smeltet sammen i hele overlapningens bredde. Kanten på den ydre presenning skal være dækket af et mindst 7 mm bredt plastbånd, som er fastgjort ved samme svejseproces. Plastbåndet og en bredde på mindst 3 mm på hver side af dette skal være præget med et tydeligt markeret ensartet relief. Banerne skal være svejset på en sådan måde, at de ikke kan adskilles og sammenføjes igen, uden at der efterlades synlige spor.

5. Reparationer skal udføres som vist i skitse 4 til nærværende bestemmelser; kanterne skal foldes ind i hinanden og syes sammen med to synlige sømme med en afstand af mindst 15 mm; den tråd, der er synlig indefra, må ikke have samme farve som presenningen eller som den tråd, der er synlig udefra; alle sømme skal være syet på maskine. Når en presenning, som er blevet beskadiget nær kanten, skal repareres ved, at den beskadigede del erstattes af en lap, kan sømmen også syes i overensstemmelse med reglerne i stk. 3 ovenfor og skitse 1 til nærværende bestemmelser. Presenninger af plastbelagt tekstilstof kan eventuelt repareres efter den i stk. 4 ovenfor beskrevne måde, men i så fald skal plastbåndet være anbragt på begge sider af presenningen, og lappen påsat indvendig.

6.

a) Presenningen skal være fastgjort til køretøjet i nøje overensstemmelse med betingelserne i nærværende bestemmelsers artikel 1 a) og b). Følgende fastgørelsesmidler skal anvendes:

i) metaløskener fastgjort til køretøjerne;

ii) snørehuller anbragt i presenningens kant;

iii) et fastgørelsesmiddel, der går igennem ringene uden på presenningen, og som er synlig udefra i dets fulde længde.

Presenningen skal dække mindst 250 mm af køretøjets faste dele, målt fra metaløskenernes midte, medmindre køretøjets konstruktion i sig selv forhindrer al adgang til lastrummet.

b) Når en kant af presenningen er fastgjort permanent til et køretøj, skal sammenføjningen være ubrudt og udført med solide anordninger.

7. Presenningen skal hvile på en hensigstsmæssig overbygning (stolper, sider, buer, mellemstykker osv.).

▼M1

8. Afstanden mellem øskenerne og afstanden mellem snørehullerne må ikke overstige 200 mm. Afstanden mellem øskenerne og mellem snørehullerne på hver side af en stolpe kan imidlertid være større, dog højst 300 mm, hvis køretøjets og presenningens konstruktion forhindrer al adgang til lastrummet. Snørehullerne skal være forstærkede.

▼B

9. Følgende fastgørelsesmidler skal benyttes:

a) stålwirer, der er mindst 3 mm i diameter; eller

b) reb af hamp eller sisal, der er mindst 8 mm i diameter og omgivet af et gennemsigtigt, ikke-strækbart plastovertræk.

Wirer kan have et gennemsigtigt, ikke-strækbart plastovertræk.

10. Wirer og reb skal være i ét stykke skal for enderne være forsynet met et beslag af hårdmetal. Hvert af disse beslag skal være fastgjort ved hjælp af en anordning, der består af en hul nitte, der går igennem rebet eller wiren, og hvor igennem toldseglets snor eller bånd kan føres. Rebet eller wiren skal være synlig på begge sider af denne hule nitte, således at det kan konstateres, om rebet eller wiren er i ét stykke (se skitse 5 til nærværende bestemmelser).

11. Ved de til læsning og aflæsning anvendte åbninger skal de to kanter på presenningen overlappe hinanden i tilstrækkelig bredde. Kanterne skal desuden være fastgjort med:

a) en klap, der er syet eller svejset i overensstemmelse med stk. 3 og 4 ovenfor;

b) øskener og snørehuller, der opfylder betingelserne i stk. 8 ovenfor; og

c) en rem, udført af egnet ikke-strækbart materiale i ét stykke, mindst 20 mm bred og 3 mm tyk, der går igennem øskenerne og holder de to kanter på presenningenog klappen sammen; remmen skal være fastgjort på presenningens inderside og forsynet med et hul til det i stk. 9 ovenfor nævnte reb.

En klap er ikke påkrævet, hvis der er fastgjort en særlig anordning, såsom en skærmplade, der forhindrer adgang til lastrummet, uden at der efterlades synlige spor.

Skitse nr. 1

Presenning syet sammen af flere baner

Skitse nr. 2

Presenning syet sammen af flere baner

Skitse nr. 2a

Presenninger syet sammen af flere baner

Skitse nr. 3

Presenning bestående af flere baner, som er svejset sammen

Skitse nr. 4

Reparation af presenning

Skitse nr. 5

Eksempel på metalbeslag









BILAG 3

FREMGANGSMÅDEN FOR GODKENDELSE AF VEJKØRETØJER, DER OPFYLDER DE TEKNISKE KRAV, SOM ER FORESKREVET I BESTEMMELSERNE I BILAG 2

Almindelige regler

1. Vejkøretøjer kan godkendes efter en af følgende fremgangsmåder: a) enkeltvis, eller b) ved typegodkendelse (serier af vejkøretøjer).

2. Der skal for godkendte køretøjer udstedes et godkendelsesbevis i overensstemmelse med den i tillæg 4 angivne formular. Dette bevis skal trykkes på udstedelseslandets sprog samt på fransk eller engelsk. Når den myndighed, der har meddelt godkendelsen, finder det nødvendigt, skal fotografier eller diagrammer, der er attesteret af denne myndighed, vedføjes beviset. Antallet af disse dokumenter skal i så fald af vedkommende myndighed anføres i rubrik 6 på godkendelsesbeviset.

3. Godkendelsesbeviset skal opbevares i vejkøretøjet.

4. Vejkøretøjer skal hvert andet år med henblik på undersøgelse og eventuel fornyelse af godkendelsen fremvises for de kompetente myndigheder i det land, hvor køretøjet er registreret; i tilfælde af ikke-registrerede køretøjer sker fremvisningen i det land, hvor ejeren eller brugeren er bosiddende.

5. Hvis et vejkøretøj ikke længere opfylder de for dets godkendelse foreskrevne tekniske krav, skal det, før det påny kan anvendes til godtransport på grundlag af TIR-carneter, tilbageføres til den stand, som begrundede dets godkendelse, så det igen opfylder de nævnte tekniske krav.

6. Når vejkøretøjet forandres væsentligt, bortfalder godkendelsen, og de kompetente myndigheder skal meddele fornyet godkendelse, før det kan anvendes til godstransport på grundlag af TIR-carneter.

7. De kompetente myndigheder i køretøjets registreringsland eller, dersom registrering af køretøjet ikke er foreskrevet, de kompetente myndigheder i det land, hvor ejeren eller brugeren af køretøjet er bosiddende, kan i påkommende fald tilbagekalde eller forny godkendelsesbeviset eller udstede et nyt godkendelsesbevis under de i nærværende konventions ( *1 ) artikel 14 og dette bilag, stk. 4, 5 og 6 anførte tilfælde.

Fremgangsmåden for enkeltvis godkendelse

8. Ejeren, brugeren eller en repræsentant for disse, skal ansøge de kompetente myndigheder om enkeltvis godkendelse. Den kompetente myndighed skal undersøge vejkøretøjet, der fremvises i overensstemmelse med de almindelige regler fastsat foran i stk. 1-7, og sikre sig, at køretøjet opfylder de tekniske krav som er foreskrevet i bilag 2, og skal efter godkendelse udstede et bevis, der er i overensstemmlese med formularen i bilag 4.

Fremgangsmåden ved typegodkendse (serier af vejkøre-le tøjer)

9. Når vejkøretøjer fremstilles i serier af en bestemt type, kan producenten anmode de kompetente myndigheder i fremstillingslandet om typegodkendelse.

10. Producenten skal i sin ansøgning anføre identifikationsnumrene eller -bogstaverne for den type vejkøretøjer, som ønskes godkendt.

11. Ansøgningen skal vedføjes tegninger og en detaljeret specifikation for konstruktionen af det vejkøretøj, der skal godkendes.

12. Producenten skal skriftligt forpligte sig til at: a) fremvise sådanne køretøjer af den pågældende type for den kompetente myndighed, som denne måtte ønske at undersøge; b) tillade de kompetente myndigheder at undersøge andre enheder på et hvilket som helst tidspunkt under fremstillingen af de pågældende typer; c) underrette de kompetente myndigheder om enhver ændring, hvor lille den end måtte være, i konstruktionen eller specifikationen, før en sådan ændring iværksættes; d) anføre typens identifikationsnummer eller -bogstav og køretøjets serienummer, (fabrikationsnummer) på et synligt sted på vejkøretøjet; e) føre fortegnelse over køretøjer fremstillet af den godkendte type.

13. De kompetente myndigheder skal anføre, hvilke ændringer der eventuelt skal foretages i den foreslåede type, for at den kan godkendes.

14. Ingen typegodkendelse må finde sted, uden at de kompetente myndigheder ved undersøgelse af et eller flere køretøjer af den pågældende types konstruktion har sikret sig, at køretøjer af denne type opfylder de i bilag 2 foreskrevne tekniske krav.

15. Den kompetente myndighed skal skriftligt meddele producenten sin beslutning om typegodkendelse. Denne beslutning skal dateres og nummereres og myndigheden, der har truffet afgørelsen, skal være tydeligt angivet.

16. De kompetente myndigheder skal foretage det fornødne med henblik på udstedelse af behørigt af dem underskrevet godkendelsesbevis for hvert køretøj bygget i overensstemmelse med den godkendte type.

17. Indehaveren af godkendelsesbeviset skal, før køretøjet anvendes til godstransport på grundlag af et TIR-carnet, hvis det kræves, anføre følgende på godkendelsesbeviset: — køretøjets registreringsnummer (rubrik 1) eller, — hvis køretøjet ikke er registreringspligtigt, sit navn og sin forretningsadresse (rubrik 8).

18. Når et køretøj, som er blevet typegodkendt, udføres til et andet land, der er kontraherende part i nærværende konvention, kræves der ikke i indførselslandet en ny godkendelse på grund af køretøjets indførsel.

Fremgangsmåden ved påtegning af godkendelsesbeviset

19. Når der på et godkendt køretøj, der transporterer gods på grundlag af et TIR-carnet, opdages større mangler, kan en kontraherende parts kompetente myndigheder enten nægte køretøjet tilladelse til at fortsætte kørslen omfattet af et TIR-carnet på dens territorium, eller tillade køretøjet at fortsætte kørslen omfattet af et TIR-carnet på dens territorium, idet der træffes de fornødne kontrolforanstaltninger. Det godkendte køretøj skal tilbageføres til sin oprindelige stand så hurtigt som muligt, og inden det påny anvendes til godstransport på grundlag af et TIR-carnet.

20. I hvert af disse to tilfælde skal toldvæsenet indføje en bemærkning i rubrik 10 på køretøjets godkendelsesbevis. Når køretøjet er blevet tilbageført til en stand, der berettiger det til godkendelse, skal det fremvises for en kontraherende parts kompetente myndigheder, som skal forny beviset ved at indføje en bemærkning i rubrik 11, der annullerer tidligere påtegninger. Intet køretøj, hvis godkendelsesbevis indeholder en bemærkning i rubrik 10 i henhold til de foranstående bestemmelser, må på ny anvendes til godstransport på grundlag af et TIR-carnet, før køretøjet er tilbageført til en tilfredsstillende stand, og før påtegningerne i rubrik 10 er blevet annulleret, som anført ovenfor.

21. Alle bemærkninger på beviset skal dateres og attesteres af toldvæsenet.

22. Når der på et køretøj opdages mangler, som toldvæsenet finder af mindre betydning, og som ikke medfører risiko for smugleri, kan det tillades, at dette køretøj fortsat bruges til godstransport på grundlag af et TIR-carnet. Indehaveren af beviset skal underrettes om denne mangel og skal bringe sit køretøj tilbage til en tilfredsstillende stand inden for en rimelig frist.









BILAG 4

EKSEMPEL PÅ GODKENDELSESBEVIS FOR ET VEJKØRETØJ









BILAG 5

TIR-PLADER

1. Pladernes mål skal være 250 mm × 400 mm.

2. Bogstaverne TIR skal være mindst 200 mm høje og udført i latinske blokbogstaver med streger af mindst 20 mm's tykkelse. Bogstaverne skal være hvide på blå bund.









BILAG 6

FORKLARENDE BEMÆRKNINGER

INDLEDNING

i) I overensstemmelse med nærværende konventions artikel 43 fortolkes i de forklarende bemærkninger visse bestemmelser i konventionen og dens bilag. De indeholder desuden visse tilrådelige fremgangsmåder.

ii) De forklarende bemærkninger ændrer ikke bestemmelserne i nærværende konvention eller i dens bilag, men tjener kun til tydeliggørelse af disses indhold, betydning og rækkevidde.

iii) Især hvad angår bestemmelserne i nærværende konventions artikel 12 og i bilag 2 om de tekniske betingelser for godkendelse af vejkøretøjer til transport under toldsegl angiver de forklarende bemærkninger, om fornødent, de konstruktionsmetoder, der af de kontraherende parter bør accepteres som værende i overensstemmelse med disse regler. De forklarende bemærkninger angiver også, hvor dette er fornødent, de konstruktionsmetoder, der ikke er i overensstemmelse med disse regler.

iv) De forklarende bemærkninger er et middel til at anvende konventionen og dens bilag under hensyntagen til udviklingen i teknologi og til økonomiske krav.

▼M1

1. BILAG 1

1.10 c) Regler for anvendelse af TIR-carnetet — Ladelister, der er vedlagt godsmanifestet — I henhold til nr. 10, litra c), i reglerne for anvendelse af TIR-carnetet kan der anvendes ladelister i form af bilag til TIR-carnetet, også selv om der er tilstrækkelig plads i manifestet til, at alt det transporterede gods kan anføres. Denne praksis er imidlertid kun tilladt, hvis nævnte lister i en let læselig og let genkendelig form indeholder alle de oplysninger, der kræves i forbindelse med godsmanifestet, og hvis alle de øvrige bestemmelser i nr. 10, litra c), er opfyldt.

▼B

2 BILAG 2

2.2. Artikel 2

2.2.1. a) Stk. 1 a) — Sammenføjning af hovedbestanddele

a) Når der anvendes sammenføjningsanordninger, skal et tilstrækkeligt antal af disse isættes udefra, gå igennem de sammenføjede hoveddele, komme frem på indersiden og være sikkert fastgjort dér (f.eks. nittet, svejset, indsat i bøsning eller boltet og rænket eller svejset på møtrikken). Dog kan sædvanlige nitter (dvs. nitter, hvis anbringelse kræver bearbejdning fra begge sider af sammenføjningen af de faste dele) også isættes indefra. Uanset ovenstående kan lastrummets gulve fastgøres med selvskærende skruer eller selvborende nittereller sprængnitter, når de isættes indefra og går i en ret vinkel gennem gulvet ned i de underliggende metaltværstykker, på betingelse af, at nogle af deres hoveder flugter med ydersiden af tværstykket eller svejses på det, undtagen i de tilfælde hvor der anvendes selvskærende skruer.

b) De kompetente myndigheder bestemmer, hvilke sammenføjningsanordninger, og hvor mange heraf, der skal opfylde kravene i stk. a) ovenfor; ovennævnte myndigheder skal herved sikre sig, at hoveddelene, der er samlet på denne måde, ikke kan fjernes eller ombyttes, uden at der efterlades synlige spor. Valget og placering af andre sammenføjningsanordninger er ikke underkastet nogen restriktioner.

c) Sammenføjningsanordninger, som kan fjernes og ombyttes på en side, uden at der efterlades synlige spor, f.eks. uden at der kræves bearbejdning fra begge sider af hoveddelene, der skal sammenføjes, er ikke tilladt i henhold til denne notes stk. a). Sådanne midler kan eksempelvis være ekspansionsnitter, rørnitter og lignende.

d) Sammenføjningsanordninger, der er beskrevet ovenfor, skal anvendes i specialkøretøjer, f.eks. isothermiske køretøjer, køle- og tankvogne, for så vidt disse anordninger er forenelige med de tekniske krav, sådanne køretøjer skal opfylde med henblik på deres anvendelse. Når det af tekniske grunde ikke er muligt at fastgøre delene, som beskrevet i stk. a), ovenfor, skal hoveddelene være sammenføjet med de i stk. c) ovenfor nævnte anordninger, forudsat at de sammenføjningsanordninger, der anvendes på væggens inderside, ikke er tilgængelige udefra.

2.2.1. b) Stk. 1 b) — Døre og andre lukkeindretninger

a) Den anordning, på hvilken toldsegl kan anbringes, skal:

i) sikres ved svejsning, eller med mindst to sammenføjningsanordninger, der opfylder kravene i stk. a) i forklarende bemærkning 2.2.1 a); eller

ii) være udført således, at anordningen, når lastrummet er lukket og forseglet, ikke kan fjernes, uden at der efterlades synlige spor.

Den skal desuden:

iii) omfatte huller på mindst 11 mm i diameter eller sprækker mindst 11 mm lange og 3 mm brede, og

iv) yde lige stor sikkerhed, uanset hvilken type segl der anvendes.

b) Bladhængsler, båndhængsler, hængseltappe og andre anordninger til ophængning af døre og lignende skal sikres i overensstemmelse med kravene i denne notes stk. a) i) og ii). Desuden skal de enkelte dele i sådanne anordninger (hængselplader, tappe eller omdrejningstappe) være indrettet således, at de ikke kan fjernes eller afmonteres, når lastrummet er lukket og forseglet, uden at der efterlades synlige spor. Når anordningen ikke er tilgængelig udefra, er det imidlertid tilstrækkeligt, at døren, når den en gang er lukket og forseglet, ikke kan skilles fra hængslet, uden at der efterlades synlige spor. Hvor en dør eller en lukkeanordning har mere end to hængsler, skal kun de to hængsler, der er nærmest dørens yderkanter, fastgøres i overensstemmelse med kravene i stk. a) i) og ii) ovenfor.

c) Som en undtagelse, når det drejer sig om køretøjer med isolerede lastrum, kan anordningen til fastgørelse af toldsegl, hængsler og alle slags beslag, hvis fjernelse ville give adgang til lastrummets indre eller til rum, hvor gods kan forstikkes, fastgøres på sådanne lastrums døre ved hjælp af sætskruer eller-bolte, som er isat udefra, men som ikke i øvrigt opfylder kravene i forklarende bemærkning note 2.2.1 a), stk. a) ovenfor, på betingelse af, at:

i) enden af sætskruerne eller sætboltene fastgøres i en plade med iskåret gevind eller lignende anordning, der er fastgjort bag det eller de yderste lag i døren; og

ii) hovederne på det passende antal sætbolte eller sætskruer er påsvejset toldforseglingsanordningen, hængsler osv., således, at de er fuldstændig deforme, og at sætboltene eller sætskruerne ikke kan fjernes, uden at der efterlades synlige spor ( 1 ).

Udtrykket »isolerede lastrum« skal anses også at omfatte køle- og isothermiske lastrum.

d) Køretøjer, der har et stort antal lukkeanordninger, såsom ventiler, stophaner, mandehulsdækker, påfyldningsdæksler og lign., skal være konstrueret således, at antallet af toldsegl begrænses mest muligt. Med henblik herpå skal lukkeanordninger ved siden af hinanden forbindes med en fælles anordning, der kun kræver et toldsegl, eller forsynes med et dække, der opfylder samme formål.

e) Køretøjer, på hvilke taget kan åbnes, skal bygges således, at antallet af toldsegl begrænses mest muligt.

2 2.1.c) —1. Stk. 1 c) — Ventilationsåbninger

a) Disses største mål må i princippet ikke overstige 400 mm.

b) Åbninger, der kunne tillade direkte adgang til lastrummet, skal være spærret med metaltrådvæv eller perforerede metalplader (størrelsen af hullerne heri må i begge tilfælde ikke overstige 3 mm) og skal være beskyttet af et svejset gitterværk (i hvilket størrelsen af hullerne ikke må overstige 10 mm).

c) Åbninger, der ikke tillader direkte adgang til lastrummet (f.eks. på grund af bøjninger eller skærmplader), skal være forsynet med tilsvarende anordninger, hvori størrelsen af hullerne dog kan være indtil henholdsvis 10 mm og 20 mm.

d) Når der er åbninger i presenninger, kræves de i denne notes stk. b) foreskrevne anordninger i princippet anvendt. Spærreanordninger i form af perforerede metalplader, der er fastgjort udefra, og metalråd eller andet væv, der er fastgjort på indersiden, er dog tilladt.

e) Tilsvarende anordninger, der ikke er udført i metal, kan tillades, hvis hullerne er af den fornødne størrelse, og det anvendte materiale er stærkt nok til, at hullerne ikke kan udvides væsentligt, uden at der efterlades synlige spor. Desuden skal det være umuligt at ombytte ventilationsanordningen ved bearbejdning fra kun én side af presenningen.

2.2.1.c) —2. Stk. 1 c) — Åbninger til afløb

a) Disses største mål må i princippet ikke overstige 35 mm.

b) Åbninger, der tillader direkte adgang til lastrummet, skal være forsynet med de anordninger for ventilationsåbninger, der er beskrevet i stk. b) i forklarende bemærkning 2.2.1.c)-1.

c) Når afløbsåbningerne ikke tillader direkte adgang til lastrummet, er de i denne notes stk. b) omhandlede anordninger ikke påkrævet på betingelse af, at åbningerne er forsynede med et sikkert skærmpladesystem, der er let tilgængeligt fra lastrummets inderside.

2.3. Artikel 3

2.3.3. Stk. 3 — Presenninger fremstillet af flere baner

a) De enkelte baner, der udgør en presenning, kan være af forskelligt materiale, der opfylder bestemmelserne i bilag 2, artikel 3, stk. 2.

b) Enhver sammensætning af banerne, der giver tilstrækkelig sikkerhed, er tilladt ved fremstilling af presenningen, forudsat banerne samles i overensstemmelse med kravene i bilag 2, artikel 3.

2.3.6. a) Stk. 6 a) — Køretøjer forsynet med skyderinge

Metaløskener, der glider på metalstænger fastgjort til køretøjet, kan antages i henhold til dette stk. (se skitse nr. 2 til dette tillæg) dersom:

a) stængerne er fastgjort til køretøjet med højst 60 cm mellem fastgørelsespunkterne og på en sådan måde, at de ikke kan fjernes og ombyttes, uden at der efterlades synlige spor;

b) øskenerne er lavet med to ringe eller med et adskillelsesstykke og udført i ét uden brug af svejsning; og

c) presenningen er fastgjort til køretøjet i nøje overensstemmelse med betingelserne i nærværende konvention, bilag 2, artikel 1 a).

2.3.6. b) Stk. 6 b) — Permanent fastgjorte presenninger

Når en eller flere af presenningernes kanter er permanent fastgjort til selve køretøjet, skal presenningen holdes på plads af en liste af metal eller andet egnet materiale, der er fastgjort til køretøjet med fastgørelsesanordninger, der opfylder kravene i dette bilags note 2.2.1 a), stk. a).

▼M1

2.3.8. Stk. 8 — Afstand mellem øskenerne og mellem snørehullerne

En afstand på over 200 mm, dog højst 300 mm, kan godkendes på hver side af en stolpe, hvis øskenerne er forsænket i sidepanelerne, og snørehullerne er ovale og tilstrækkelig store til at kunne gå ind over øskenerne.

▼B

2.3.9. Stk. 9 — Fastgørelsesreb af stål med tekstilkerne

I henhold til dette stykke er reb, der består af en tekstilkerne omgivet af 6 kordeler, som udelukkende er fremstillet af ståltråd og helt dækker kernen, tilladt på betingelse af, at rebene (uden hensyn til det gennemsigtige plastovertræk) er mindst 3 mm i diameter.

2.3.11. a) Stk. 11 a) — Flige, der kan anvendes til stramning af presenningen

Mange køretøjers presenninger har på ydersiden vandrette flige, der er gennemhullet med snørehuller langs med køretøjets side. Sådanne flige, der også kaldes opstramningsflige, anvendes til at opstramme presenningen ved hjælp af snore eller lignende. Der har været tilfælde, hvor sådanne flige er blevet anvendt til at skjule vandrette sprækker i presenningerne, der gav uretmæssig adgang til de varer, som transporteredes i køretøjet. Det anbefales derfor, at der ikke gives tilladelse til at anvende denne type flige. I stedet kan følgende anordninger anvendes:

a) flige til stramning af lignende udførelse, der er fastgjort til presenningens inderside; eller

b) små særskilte flige, hver gennemhullet af et snørehul, fastgjort til presenningens overflade og med en sådan indbyrdes afstand, at presenningen kan strammes på passende måde.

En anden mulig løsning kan i visse tilfælde være at undgå anvendelse af flige på presenningen til stramning.

2.3.11. c) Stk. 11 c) — Remme på presenningen

2.3.11.c) —1. Til fremstilling af remme kan følgende materialer antages: a) læder; b) ikke-strækbare tekstilmaterialer, heri indbefattet plast- eller gummibelagt tekstilstof, forudsat at disse materialer efter brud ikke kan svejses eller sammenføjes, uden at dette efterlader synlige spor. Desuden skal plastmateriale, der anvendes til at belægge remme, være gennemsigtigt og have glat overflade.

2.3.11.c) —2. Den i dette tillægs skitse 3 beskrevne anordning opfylder kravene i bilag 2, artikel 3, stk. 11, sidste del. Den opfylder også kravene i bilag 2, artikel 3, stk. 6.

3. BILAG 3

3.0.17. Fremgangsmåden ved godkendelse

1. Bilag 3 foreskriver, at en kontraherende parts kompetente myndigheder kan udstede et godkendelsesbevis for et køretøj, der er produceret på dens territorium, og at ingen yderligere godkendelse er påkrævet for et sådant køretøj i det land, hvor det registreres, eller, i påkommende fald, hvor ejeren er bosiddende.

2. Disse bestemmelser tilsigter ikke at indskrænke retten for en kontraherende parts kompetente myndigheder i det land, hvor køretøjet er registreret eller ejeren bosiddende, til at kræve fremlæggelse af et sådant godkendelsesbevis enten ved indførselen eller senere ved registreringen eller ved kontrollen med køretøjet eller lignende formaliteter.

3.0.20. Fremgangsmåden ved påtegnelse af godkendelsesbeviset

Når en påtegning vedrørende fejl skal annulleres, efter at køretøjet er bragt i tilfredsstillende stand igen, er det tilstrækkeligt at anføre i den hertil foreskrevne rubrik 11: »Mangler rettet«, efterfulgt af navn, underskrift og den pågældende kompetente myndigheds stempel.

Skitse nr. 1

Eksempel på hængsel og anordning til toldsegl på dørene på køretøjer, der har isolerede lastrum

Hængsel

Anordning til toldsegl

Skitse nr. 2

Køretøjer med presenning og skyderinge

Skitse nr. 3

Eksempel på anordning til fastgørelse af presenninger

Den nedenfor beskrevne anordning opfylder kravene i bilag 2, artikel 3, stykke 11, sidste del. Den opfylder også kravene i bilag 2, artikel 3, stykke 6.

Skitse nr. 4

Anordning til fastgørelse af presenninger

Den nedenfor beskrevne anordning opfylder kravene i bilag 2, artikel 3, stykke 6 a),









BILAG 7

BILAG VEDRØRENDE GODKENDELSE AF CONTAINERE

AFSNIT I

BESTEMMELSER OM DE TEKNISKE BETINGELSER FOR CONTAINERE, DER SKAL KUNNE GODKENDES TIL INTERNATIONAL TRANSPORT UNDER TOLDSEGL

Artikel 1

Principper

Til international transport under toldsegl kan kun godkendes containere, der er bygget og indrettet således:

a) at intet gods kan fjernes fra eller anbringes i den forseglede del af containeren, uden at der efterlades synlige spor herpå, eller uden at toldseglet brydes,

b) at toldsegl kan anbringes på en let og effektiv måde,

c) at de ikke indeholder skjulte rum, hvori gods kan forstikkes,

d) at alle rum, hvori gods kan opbevares, er let tilgængelige for toldeftersyn.

Artikel 2

Containeres konstruktion

1. For at opfylde kravene i artikel 1 i nærværende bestemmelser:

a) skal containerens hoveddele (sider, gulv, døre, loft, stolper, rammer, tværstykker osv.) være samlet enten med anordninger, der ikke kan fjernes eller sættes på udefra, uden at der efterlades synlige spor herpå, eller ved måder, der udgør en konstruktion, som ikke kan ændres, uden at der efterlades synlige tegn herpå. Hvis siderne, gulvet, dørene og loftet består af forskellige dele, skal disse opfylde de samme krav og være tilstrækkeligt solide;

b) skal døre og alle andre lukkeindretninger (heri indbefattet stophaner, mandehulsdæksler, flanger osv.) udstyres med en anordning, hvorpå kan anbringes toldsegl. Denne anordning skal være af en sådan art, at den ikke kan fjernes og genanbringes udefra, uden at dette efterlader synlige spor, eller at dørene eller låsen ikke kan åbnes, uden at toldseglet brydes. Sidstnævnte skal være tilstrækkeligt beskyttede. Lofter, der kan åbnes, er tilladt;

c) skal ventilationsåbninger eller afløb være forsynet med en anordning, der forhindrer adgang til containerens indre. Denne anordning skal være af en sådan art, at den ikke kan fjernes eller ombyttes udefra, uden at dette efterlader synlige spor.

2. Uanset reglerne i nærværende bestemmelsers artikel 1 c) skal en containers bestanddele, der af praktiske grunde indeholder hulrum (f.eks. mellem adskillelserne i en dobbeltvæg), være tilladt. For at disse rum ikke kan anvendes til at forstikke gods:

i) skal det ikke være muligt at fjerne og genanbringe beklædningen på containerens inderside, uden at der efterlades synlige spor; eller

ii) antallet af sådanne hulrum skal begrænses til et minimum, og disse hulrum skal være let tilgængelige for toldeftersyn.

Artikel 3

Sammenfoldelige eller aftagelige containere

Sammenfoldelige eller adskillelige containere skal være underkastet reglerne i nærværende bestemmelsers artikler 1 og 2; desuden skal de være forsynet med et lukkesystem, der fastlåser de forskellige dele, når containeren er blevet opstillet. Dette lukkesystem skal kunne toldforsegles, når det er anbragt på ydersiden af containeren, når denne er opstillet.

Artikel 4

Containere, der er overdækket med presenning

1. Reglerne i nærværende bestemmelsers artikler 1, 2 og 3 finder, hvor det er muligt, også anvendelse på containere med presenning. Disse containere skal desuden opfylde betingelserne i denne artikel.

2. Presenningen skal være enten af stærk sejldug eller af plastbelagt eller gummibelagt tekstilstof, som skal være tilstrækkelig stærkt og ikke-strækbart. Den skal være i god stand og udført på en sådan måde, at det, når lukkeanordningen først er anbragt, er umuligt at få adgang til ladningen, uden at der efterlades synlige spor.

3. Hvis presenningen består af flere baner, skal disses kanter være foldet ind i hinanden og være sammensyet med to sømme med et mellemrum på mindst 15 mm. Disse sømme skal være udført som vist i skitse nr. 1 til nærværende bestemmelser; dog er det, hvor det ved visse dele af presenningen (f.eks. klapper ved bagenden og forstærkede hjørner) er umuligt at samle stykkerne på den måde, tilstrækkeligt at folde kanten af det øverste stykke og sy sømmene som vist på skitse 2 til nærværende bestemmelser.

En af sømmene må kun være synlig indefra, og farven på den tråd, der er brugt til den søm, skal være af en anden farve end presenningens farve og farven på den tråd, der er brugt til den anden søm. Alle sømme skal være syet på maskine.

4. Hvis presenningen er af plastbelagt tekstilstof og består af flere baner, kan banerne også svejses sammen som vist i skitse 3 til nærværende bestemmelser. Banernes kanter skal række mindst 15 mm ind over hinanden. Banerne skal smeltes sammen i hele overlapningens bredde. Kanten på den ydre presenning skal dækkes af et bånd mindst 7 mm bredt af plaststof, fastgjort ved den samme svejseproces. Plastbåndet og en bredde af mindst 3 mm af presenningen på hver side af det skal være præget med et tydelig markeret ensartet relief. Banerne skal svejses på en sådan måde, at de ikke kan adskilles og dernæst sammenføjes igen, uden at dette efterlader synlige spor.

5. Reparationer skal udføres som vist i skitse 4 til nærværende bestemmelser; kanterne skal foldes ind i hinanden og syes sammen med to synlige sømme med en afstand af mindst 15 mm; farven på den tråd, der er synlig indefra, skal være af en anden farve end den tråd, der er synlig udefra, og presenningens farve; alle sømme skal være syet på maskine. Når en presenning, som er blevet beskadiget nær kanten, repareres ved, at den beskadigede del erstattes af en lap, kan sømmen også udføres i overensstemmelse med denne artikels stk. 3 og skitse 1 til nærværende bestemmelser. Presenninger af plastbelagt tekstilstof kan eventuelt repareres efter den i denne artikels stk. 4 beskrevne fremgangsmåde, men i så fald skal svejsningen udføres på begge sider af presenningen, og lappen påsættes indvendigt.

6.

a) Presenningen skal være fastgjort til containeren i nøje overensstemmelse med betingelserne i nærværende bestemmelsers artikel 1 a) og b). Følgende fastgørelsesmidler skal anvendes:

i) metaløskener fastgjort til containeren;

ii) snørehuller anbragt i presenningens kant;

iii) et fastgørelsesmiddel, der går igennem ringene uden på presenningen, og som er synlig udefra i sin fulde længde.

Presenningen skal dække mindst 250 mm af containerens faste dele, målt fra snøreøskenernes midte, undtagen i de tilfælde, hvor containerens konstruktion i sig selv forhindrer enhver adgang til godset.

b) Når en presennings kant er fastgjort permanent til en container, skal samlingen være ubrudt og foretaget med solide anordninger.

7. Afstanden mellem øskenerne og afstanden mellem snørehullerne må ikke overstige 200 mm. Snørehullerne skal være forstærkede.

8. Følgende fastgørelsesmidler skal benyttes:

a) stålwirer, der er mindst 3 mm i diameter, eller

b) reb af hamp eller sisal, der er mindst 8 mm i diameter og omgivet af et gennemsigtigt, ikke-strækbart plastovertræk. Wirer kan have et gennemsigtigt, ikke-strækbart plastovertræk.

9. Wirer og reb skal være i ét stykke og skal for enderne være forsynet med et beslag af hårdmetal. Hvert af disse beslag skal være fastgjort ved hjælp af en anordning, der omfatter en hul nitte, der går igennem rebet, og hvorigennem toldseglets snøre eller bånd kan føres. Rebet skal være synligt på begge sider af denne hule nitte, således at det kan konstateres, at rebet er i ét stykke (se skitse 5 til nærværende bestemmelser).

10. Ved de til læsning og aflæsning anvendte åbninger skal de to kanter på presenningen overlappe hinanden tilstrækkeligt. De skal desuden fastgøres med:

a) en klap, der er syet eller svejset i overensstemmelse med denne artikels stk. 3 og 4;

b) øskener og snørehuller, der opfylder betingelserne i denne artikels stk. 7; og

c) en rem af egnet materiale, udført i ét stykke, ikke-strækbart og mindst 20 mm bred og 3 mm tyk, der går igennem øskenerne og holder de to kanter på presenningen og klappen sammen; remmen skal være fastgjort på presenningens inderside og forsynet med et hul til det i denne artikels stk. 8 nævnte reb.

En klap er ikke nødvendig, hvis der er fastgjort en særlig anordning, for eksempel en skærmplade, der forhindrer adgang til ladningen, uden at der efterlades synlige spor.

11. De identifikationsmærker, der skal være på containeren, og den i dette bilags afsnit II omhandlede godkendelsesplade, må under ingen omstændigheder være dækket af presenningen.

Artikel 5

Overgangsbestemmelser

Indtil 1. januar 1977 skal metalbeslag, der er i overensstemmelse med nærværende bestemmelsers skitse 5, være tilladt, selv om de har hule nitter af en type, som tidligere har været godkendt med mindre huller end anført i skitsen.

Skitse nr. 1

Presenning syet sammen af flere baner (syet sammen med sømme)

Skitse nr. 2

Presenning syet sammen af flere baner

Bemærkning:

Hjørnesømmene, der er syet som beskrevet i nærværende konventions bilag 2, skitse nr. 2a, er også tilladt.

Skitse nr. 3

Presenninger lavet af flere baner (svejset sammen)

Skitse nr. 4

Reparation af presenningen

Skitse nr. 5

Eksempel på metalbeslag

AFSNIT II

FREMGANGSMÅDEN VED GODKENDELSE AF CONTAINERE, DER OPFYLDER DE TEKNISKE BETINGELSER I AFSNIT I

Almindelige bemærkninger

1. Containere kan godkendes til transport under toldsegl enten: a) på fremstillingstidspunktet ved typegodkendelse (fremgangsmåde for godkendelse på fabrikationsstadiet) eller b) på et senere tidspunkt end fabrikationsstadiet, enten enkeltvis eller for et nærmere angivet antal containere af samme type (fremgangsmåde for godkendelse på et senere stadie).

Fællesbestemmelser for begge fremgangsmåder

2. De til godkendelse kompetente myndigheder skal efter godkendelse udstede et godkendelsesbevis til ansøgeren. Dette bevis er efter omstændighederne gyldigt enten for en ubegrænset serie af containere af den godkendte type eller for et nærmere angivet antal containere.

3. Den person, der opnår en godkendelse, skal påsætte en godkendelsesplade på den eller de godkendte containere, før de anvendes til transport af varer under toldsegl.

4. Godkendelsespladen skal være fastgjort permanent på et klart og synligt sted ved siden af andre plader, der er udstedt i officielt øjemed.

5. Godkendelsespladen, der skal svare til eksempel I i tillæg 1 til dette afsnit, skal være af metal og måle mindst 20 cm × 10 cm. Følgende oplysninger skal præges eller påføres pladen med ophøjede bogstaver eller angives på dens overflade på tydelig og uforgængelig måde og på i hvert fald engelsk eller fransk: a) ordene »Godkendt til transport under toldsegl«; b) angivelse af godkendelseslandet enten ved dets navn eller ved det kendemærke, der anvendes i den internationale vejtransport til angivelse af et køretøjs registreringsland, og godkendelsesbevisets nummer og år (f.eks. betyder »NL/26/73«, »Holland, godkendelsebevis nr. 26, udstedt i 1973«); c) det serienummer, som producenten har givet containeren (fabrikationsnummeret); d) hvis containeren er typegodkendt, containertypens identifikationsnumre eller -bogstaver.

6. Hvis en container ikke længere opfylder de for dens godkendelse foreskrevne tekniske krav, skal den, før den kan anvendes til transport af gods under toldsegl, føres tilbage til den stand, der begrundede dens godkendelse, så den igen opfylder disse tekniske krav.

7. Når en container forandres væsentligt, bortfalder godkendelsen, og den skal godkendes af de kompetente myndigheder, før den kan anvendes til transport af gods under toldsegl.

Særregler for godkendelse på fremstillingstidspunktet

8. Når containere fremstilles i serier af en bestemt type, kan producenten ansøge de kompetente myndigheder i fremstillingslandet om typegodkendelse.

9. Producenten skal i sin ansøgning anføre identifikationsnumre eller -bogstaver for den type container, som ansøgningen vedrører.

10. Ansøgningen skal bilægges tegninger og en detaljeret specifikation af konstruktionen af den containertype, som ønskes godkendt.

11. Producenten skal skriftligt forpligte sig til at: a) fremvise containere af den pågældende type for den kompetente myndighed, som denne måtte ønske at undersøge; b) tillade de kompetente myndigheder på ethvert tidspunkt under fremstillingen af de pågældende typer at undersøge andre eksemplarer; c) underrette de kompetente myndigheder om enhver ændring, uanset dens størrelse, i konstruktionen eller specifikationen, før sådanne ændringer iværksættes; d) anføre identifikationsnumre eller -bogstaver på typen og containerens serienummer (fabrikationsnummer) pået synligt sted på containerne, foruden de angivelser, der er krævet på godkendelsespladen; e) føre fortegnelse over de efter den godkendte type fremstillede containere.

12. De kompetente myndigheder skal anføre, hvilke ændringer i den foreslåede typeserie der eventuelt er nødvendige, for at den kan godkendes.

13. Ingen typegodkendelse må finde sted, for de kompetente myndigheder ved undersøgelse af en eller flere containere, der er fremstillet af den pågældende type, har sikret sig, at containerne af denne type opfylder de i afsnit I foreskrevne tekniske krav.

14. når en containertype er godkendt, skal der til ansøgeren udstedes et godkendelsesbevis, der svarer til model II i tillæg 2 til dette afsnit, og som skal være gyldigt for alle containere, der er fremstillet af den således godkendte type. Et sådant bevis berettiger producenten til på hver enkelt container af typen at anbringe en godkendelsesplade, som omhandlet i dette afsnits stk. 5.

Særregler for godkendelse på et senere tidspunkt end fabrikationsstadiet

15. Når der ikke er sket godkendelse på fabrikationsstadiet, kan ejeren, brugeren eller deres repræsentant ansøge de kompetente myndigheder om godkendelse af den eller de fremviste containere.

16. Enhver ansøgning om godkendelse i henhold til stk. 15 i dette afsnit skal indeholde det serienummer (fabrikationsnummer), der af producenten er anført på hver container.

17. Når den kompetente myndighed ved undersøgelse af så mange containere, som de finder nødvendigt, har sikret sig, at containeren eller containerne opfylder de tekniske krav i afsnit I, udsteder de et godkendelsesbevis i overensstemmelse med eksempel III i tillæg 3 til dette afsnit, og som kun gælder det godkendte antal containere. Dette bevis, der skal være forsynet med producentens serienummer eller -numre for de pågældende containere, berettiger ansøgeren til på hver af de således godkendte containere at anbringe den i dette afsnits stk. 5 omhandlede godkendelsesplade.

AFSNIT II — TILLÆG 1

EKSEMPEL NR. I

GODKENDELSESPLADE

(På engelsk)

AFSNIT II — TILLÆG 1

EKSEMPEL NR. I

GODKENDELSESPLADE

(PÅ FRANSK)

AFSNIT II — TILLÆG 2

EKSEMPEL NR. II

TOLDKONVENTIONEN OM INTERNATIONAL GODSTRANSPORT PÅ GRUNDLAG AF TIR-CARNETER (1975)

TYPEGODKENDELSESBEVIS

AFSNIT II — TILLÆG 3

EKSEMPEL NR. III

TOLDKONVENTIONEN OM INTERNATIONAL GODSTRANSPORT PÅ GRUNDLAG AF TIR-CARNETER (1975)

GODKENDELSESBEVIS GIVET EFTER FREMSTILLINGEN

AFSNIT III

FORKLARENDE BEMÆRKNINGER

1. De i nærværende konventions bilag 6 indeholdte forklarende bemærkninger til bilag 2 skal med de fornødne ændringer anvendes på containere, der er godkendt til transport under toldsegl ved anvendelse af denne konvention.

2. Afsnit I — artikel 4, stk. 6 a) Et eksempel på en måde til at fastgøre presenningerne omkring containeres hjørnestøbninger, som kan godkendes af toldvæsenet, er anført i den i afsnit III bilagte skitse.

3. Afsnit II — stk. 5 Hvis to med presenning dækkede containere, der er godkendt til transport under toldsegl, er forbundet således, at de udgør én container, kræves der ikke et særskilt godkendelses bevis eller en særskilt godkendelsesplade for den således forbundne container.

Anordning til at fastgøre en presenning omkring containeres hjørner

Den nedenfor beskrevne anordning opfylder kravene i afsnit I, artikel 4, stykke 6 a).